

REPUBLIKA HRVATSKA  
ZAGREBAČKA ŽUPANIJA  
OPĆINA GRADEC  
Općinski načelnik

KLASA: 604-01/21-01/14  
URBROJ: 238/09-02-21-3  
Gradec, 18. listopada 2021.

Temeljem članka 27. Statuta Općine Gradec („Glasnik Zagrebačke županije“, broj 23/09, 13/13, 8/18, 11/18 i 9/21 ) i temeljem članka 11. Odluke o stipendiranju redovnih studenata sa prebivalištem na području Općine Gradec Klasa: 604-01/17-01/16; Urbroj: 238/28-01-17-1 od 23. listopada 2017. godine te Zaključka Općinskog načelnika Općine Gradec Klasa: 604-01/21-01/14; Urbroj: 238/09-02-21-2 od 11. listopada 2021. godine **r a s p i s u j e s e**

**NATJEČAJ  
za dodjelu stipendija za studente  
sa prebivalištem na području Općine Gradec  
za akademsku godinu 2021./2022. godinu**

**I.**

Raspisuje se natječaj za dodjelu stipendija studenata sa prebivalištem na području Općine Gradec za akademsku godinu 2021./2022. godinu.

Pravo na sudjelovanje na natječaju imaju studenti koji udovoljavaju sljedećim minimalnim uvjetima:

- da su državljani Republike Hrvatske  
 - da su redoviti studenti s prebivalištem na području Općine Gradec najmanje 5 godina  
 - da nisu stariji od 26 godina  
 - da su ostvarili minimalno 50 ects bodova po akademskoj godini i da nisu apsolventi (uvjet se ne odnosi na studente koji su tek upisali I. godinu studija koji status dokazuju svjedodžbom ili potvrdom o uredno završenom srednjoškolskom obrazvanju)  
 - da im prosječni ukupni neto prihod po članu obitelji u prethodna tri mjeseca ne prelazi iznos od 120% neoporezivog dijela mjesečne plaće prema propisima Republike Hrvatske (3.800,00 x 1,20 = 4.560,00 kn po članu kućanstva mjesečno).

**II.**

Za akademsku godinu 2021./2022. dodijelit će se najviše 30 studentskih stipendija, za 10 mjeseci sa mjesečnim iznosom od 500,00 kn po studentu.

**III.**

Kriteriji za utvrđivanje liste za dodjelu stipendije su:

- uspjeh u školovanju  
 - socijalni status obitelji

Broj bodova se računa sljedećim postupkom:

Ukupni broj bodova (UBB) dobiva se kao umnožak osnovnog broja bodova (OB) i faktora F1, F2, F3, F4 i F5.

UBB = OB\*F1\*F2\*F3\*F4\*F5

Osnovni broj bodova (OB) dobiva se kao geometrijska sredina broja bodova na temelju socijalnog statusa (SB) iz članka 13. Odluke o stipendiranju koji ne smije prelaziti iznos od 120% neoporezivog dijela mjesečne plaće prema propisima Republike Hrvatske i na temelju uspjeha (UB)

OB =

Broj bodova temeljen na uspjehu (UB) dobiva se na sljedeći način:

- za studente prve godine kao prosječna vrijednost općeg uspjeha i ocjena iz hrvatskog jezika i matematike sve četiri godine srednjoškoloskog obrazovanja podijeljena sa 5 i pomnožena sa 100.

- za 2. i naredne godine studija se prosjek ocjena svih položenih ispita množi sa 100 i dijeli sa 3,5.

Faktori F1, F2, F3, F4 i F5 se određuju na sljedeći način

|  |  |  |  |
| --- | --- | --- | --- |
| **F1 – vrsta studija** | | | |
| Sveučilišni studij | 1,1 | | |
| Stručni studij | 0,9 | | |
| Veleučilšta | 0,7 | | |
| **F2 – faktor tržišta rada** | | | |
| Studij elektrotehnike i računarstva, Strojarstva i brodogradnje, Prirodoslovno matematički studij (matematika i fizika), Studij informatike, Studij građevinarstva, Studij jezika, Studij medicine | | 1,15 | |
| Studij veterine, Studij prava, Studij kemijske i prehrambene tehnologije, Studij farmacije i biokemije, Studij arhitekture, Prirodoslovno matematički studiji (ostali smjerovi) | | 1 | |
| Ostali studiji | | 0,9 | |
| **F3 – faktor uspjeha** | | | |
| Završene dvije godine studija u jednoj | 1,2 | | |
| Godina za godinu | 1 | | |
| Ponavljanje jedne godine | 0,7 | | |
| Ponavljanje više od jedne godine | 0,5 | | |
| **F4 – faktor izvrsnosti** | | | |
| Objavljivanje stručnih radova (rektorova nagrada) | | | 1,05 |
| Objavljivanje znanstvenih radova u međunarodnim časopisima | | | 1,1 |
| Objavljivanje znanstvenih radova u domaćim časopisima | | | 1,07 |
|  | | | |

Članak 13.

Socijalni status kandidata (SB) boduje se na sljedeći način:

Prema prosjeku dohotka svih članova kućanstva u zadnja tri mjeseca od mjeseca u kojem je podnesena molba (PC). Broj bodova temeljen na socijalnom statusu se računa tako da se neoporezivi dio mjesečne plaće prema propisima Republike Hrvatske uvećan za 20% pomnoži sa 100 i podijeli s prihodom po članu domaćinstva (PC).

SB = (neoporezivi dio mjesečne plaće \* 1.2 \* 100) / PC

Pod dohotkom se smatraju primici koje pojedinac ostvari na tržištu rada, robe, usluga i kapitala te davanjem na korištenje imovine i imovinskih prava, primici od osiguranja i samostalnih djelatnosti, slobodna zanimanja, primici od djelatnosti u poljoprivredi i šumarstvu.

Radno sposobni, a nezaposleni članovi kućanstva neće se uzimati u obzir kod izračuna prosjeka ukoliko nisu prijavljeni kao nezaposlene osobe pri nadležnoj službi za zapošljavanje. Od toga su izuzete osobe:

- kojima nedostaje najviše pet godina života do stjecanja prava na starosnu mirovinu koja se ostvaruje sukladno propisima iz mirovinskog osiguranja  
 - dijete od navršene 15. godine života dok se redovito školuje, odnosno mlađeg punoljetnika do završetka redovitog školovanja, a najduže do 29. godine života  
 - trudnice i rodilje do šest mjeseci nakon poroda te roditelj koji čuva i odgaja dijete do godinu dana života, blizance do tri godine života ili troje i više djece do navršenih 10 godina života te roditelja koji koristi posvojiteljski dopust  
 - potpuno nesposobne za rad  
 - koje imaju utvrđenu privremenu nezapošljivost od strane nadležng tijela sukladno posebnom propisu  
 - nezaposlen član kućanstva bez prihoda koji skrbi za dijete ili za odraslog člana obitelji koji nije sposoban brinuti se za sebe, ako takav način skrbi nadomješta institucionalnu skrb.

Status nezaposlene osobe dokazuje se potvrdom koju izdaje nadležna služba za zapošljavanje, a navedene izuzetke potrebno je dokazati drugom odgovarajućom službenom dokumentacijom.

Uz potvrde o visini dohotka u zadnja tri mjeseca potrebno je dostaviti i potvrde o visini dohotka za sve članove kućanstva za prethodnu godinu koju izdaje nadležna Porezna uprava, a koje će poslužiti u kontrolne svrhe te su moguće dodatne provjere ukoliko dođe do značajnijih odstupanja od prikazanih dohodaka.

Osobe članovi kućanstva kojima do stjecanja prava na starosnu mirovinu nedostaje najviše pet godina života ili su stekli pravo po godinama života, a nisu u mirovini ili zaposleni, dužni su dostaviti potvrdu HZMO-a iz koje je vidljivo da ne primaju mirovinu.

Za kandidate – studente s prijavom bez prihoda, bodovanje će se izvršiti izračunom u visini socijalne osnovice propisane od strane Vlade RH, mjesečno po članu domaćinstva, uzimajući u obzir priloženo mišljenje Centra za socijalnu skrb ili Rješenje o zajamčenoj minimalnoj naknadi, koje je kandidat u tom slučaju dužan priložiti uz prijavu. U protivnom prijava će se smatrati nepotpunom i neće se razmatrati.

Stipendija za narednu godinu se nastavlja ako student uredno završi godinu sa minimalnim prosjekom istim ili većim od prosječne ocjene za koju je dobio stipendiju, ili mu je prosjek ocjena 4,5 i veći.

Studenti dobitnici Stipendije Općine Gradec ne mogu istovremeno primati i druge stipendije.

Natječaj traje 15 dana od dana objave na oglasnoj ploči Općine Gradec odnosno zaključno sa danom 2. studenoga 2021. godine te će se objaviti i na web stranici te putem medija „Radio Vrbovec“.

Stipendija se vraća ako stipendist bez opravdanog razloga ne završi godinu studiranja za koju se stipendira; ili ako bez razloga prekine studij (vraća stipendiju za proteklu godinu); ili ako se nakon završenog školovanja ne zaposli na području Općine i odradi duplo manji vremenski period ako to od njega Općina zatraži; ili ako bez opravdanog razloga i u roku ne dostavi podatke o tijeku školovanja i zaposlenju.

Molbe za dodjelu stipendija dostavljaju se u roku od 15 dana od dana objave natječaja na oglasnoj ploči, od dana 18. listopada 2021. godine, odnosno zaključno sa danom 2. studenoga 2021. godine, na adresu: **Općina Gradec, Jedinstveni upravni odjel, Gradec 134, 10345 Gradec,** u zatvorenim omotnicama s naznakom **„ Za natječaj za dodjelu stipendije“ s navedenom godinom studiranja za koju se traži stipendija za studente.**

**Obrazac za dodjelu stipendije podiže se u Jedinstvenom upravnom odjelu Općine Gradec ili na web stranici Općine.**

Uz obrazac prijave za dodjelu stipendije treba priložiti:

1. Kratak životopis
2. Svjedodžbe ili ovjerenu kopiju ocjena od 1. do 4. razreda srednje škole samo za kandidate I. godine studija
3. Potvrdu o redovnom upisu u tekuću akademsku godinu
4. Indeks s ocjenama fakulteta ili ovjereni prijepis ocjena iz prethodnih godina studija
5. Dokaz o hrvatskom državljanstvu – domovnica ili preslika
6. Potvrda PP Vrbovec o prebivalištu za zadnjih 5 godina za sve članove kućanstva
7. Potvrda o visini dohotka u zadnja tri mjeseca zaposlenih članova kućanstva kao osnovni kriterij, platna lista, IP obrasci sa potvrdom poslodavca, te potvrda o visini dohotka za sve članove kućanstva za prethodnu godinu koju izdaje nadležna Porezna uprava, kao dodatni kriterij koji će poslužiti u kontrolne svrhe te su moguće dodatne provjere ukoliko dođe do značajnijih odstupanja kod prikazanih podataka
8. Dokaz o sudjelovanju na domaćem ili međunarodnom natjecanju, dobivenim nagradama i priznanjima, objavljenom radu u domaćoj ili inozemnoj publikaciji, sudjelovanju u znanstveno-stručnom istraživačkom ili drugom projektu, što se ne odnosi na sportske rezultate
9. Izjavu da ne prima neku drugu stipendiju

Nakon roka za podnošenje zahtjeva Povjerenstvo utvrđuje prijedlog liste kandidata na temelju navedenih kriterija. Nepotpune molbe neće se razmatrati.

Prijedlog liste kandidata za dodjelu stipendije Općine Gradec objavit će se na oglasnoj ploči Općine Gradec i službenoj internet stranici Općine Gradec 15 dana nakon isteka roka za podnošenje zahtjeva za dodjelu stipendije. U roku 8 dana od dana objave liste na oglasnoj ploči i internet stranici Općine Gradec, svaki kandidat može podnijeti pisani prigovor na listu Općinskom načelniku putem Jedinstvenog upravnog odjela Općine Gradec.

**Općinska načelnica :  
 Ljubica Ambrušec mag.ing.agr.**